[[Fil:Doughnut_(economic_model).jpg|thumb|412x412px|Den grønne doughnut-ring viser området, hvor menneskehedens velfærd (de tolv felter inderst) er i balance med en bæredygtig belastning af naturen (de ni felter yderst). De menneskelige behov kan plottes på en akse fra centrum og ud: plotter man inden for ringen (shortfall), går det ud over menneskene, plotter man uden for (overshoot), går det ud over naturen.]]
'''Doughnut-modellen''' (på engelsk ''doughnut economics'') er et diagram af form som en [[Donut|doughnut]] eller en [[redningskrans]], som fremstiller en økonomisk model for [[Bæredygtighed|bæredygtig udvikling]], udvikling som både tilgodeser menneskehedens og naturens behov, se figur.<ref name=":0">{{Cite book|url=https://www-cdn.oxfam.org/s3fs-public/file_attachments/dp-a-safe-and-just-space-for-humanity-130212-en_5.pdf|title=A Safe and Just Space for Humanity: Can We Live within the Doughnut?|last=Raworth|first=Kate|date=2012|series=Oxfam Discussion Papers|author-link=Kate Raworth}}</ref> Den doughnut- eller ringformede figur adskiller området i midten, hvor en uforholdsmæssig stor del af [[Jorden]]s befolkninger er afskåret fra [[Menneskerettighederne|livsfornødenheder]] ([[sundhedsvæsen]], [[uddannelse]], [[fred]], [[retfærdighed]], [[ligestilling]] osv.), fra området uden for ringen, hvor naturen lider uforholdsmæssig stor overlast pga. menneskelig aktivitet.<ref>{{cite news|url=https://www.theguardian.com/commentisfree/2017/apr/12/doughnut-growth-economics-book-economic-model|title=Finally, a breakthrough alternative to growth economics – the doughnut|last=Monbiot|first=George|date=12. april 2017|work=The Guardian|access-date=5. januar 2019|issn=0261-3077}}</ref> Diagrammet blev først præsenteret af [[økonom]] ved [[University of Oxford]] [[Kate Raworth]] i en artikel fra 2012, ''A Safe and Just Space for Humanity,'' senere videreudviklet i hendes bog fra 2017, ''Doughnut Economics: Seven Ways to Think Like a 21st-Century Economist''. I sidstnævnte beskriver Raworth, hvordan det handler om at "designe en økonomi, der fremmer menneskelig velfærd, uanset om det får [[bruttonationalprodukt]]et til at gå op, ned eller holde sig stabilt".<ref>[https://www.information.dk/udland/2017/05/doughnut-modellen-ny-oekonomisk-model-21-aarhundrede Jørgen Steen Nielsen: Doughnut-modellen: En ny økonomisk model for det 21. århundrede, artikel i Information, 23. maj 2017]</ref>
Samfund